Adam Borzęcki
Borzęcki on Stoczniowiec Gdańskin kasvatti. Hän siirtyi jo 16-vuotiaana Ruotsiin MODO Hockeyn junioreihin kaudeksi 1994–1995, mutta Borzęcki palasi sieltä kasvattajaseuraansa vain kolmen kuukauden jälkeen ja debytoi Stoczniowiecin miesten joukkueessa pelaten Polska Liga Hokejowassa loppukaudella yhden ottelun. Kaudella 1995–1996 hän pelasi Stoczniowiecissä ja Zagłębie Sosnowiec yhteensä 30 runkosarjaottelua tehden yhden syöttöpisteen. Kaudella 1996–1997 Borzęcki pelasi Olimpia Sosnowiecin (aiemmin Zagłębie Sosnowiec) riveissä Itä-Euroopan liigaa.
Bahrudin Atajić
Atajić siirtyi vuonna 2010 ruotsalaisesta Malmöstä skotlantilaiseen Celticiin, jonka edustusjoukkueeseen hän nousi alle 17-vuotiaiden ja alle 20-vuotiaiden joukkueiden kautta kesällä 2013. Ensiesiintymisensä Skotlannin valioliigassa Atajić oli tuolloin jo tehnyt 19. toukokuuta 2013 tultuaan vaihdosta kentälle, kun Celtic voitti Dundee Unitedin vieraissa 4–0. Ottelu jäi hänen ainoakseen Celticin mestaruuteen päättyneellä kaudella 2012–2013.